O‘zbekiston Respublikasi Prezidenti Shavkat Mirziyoyev Buxoro viloyatiga yetib borib, o‘z tashrifini boshladi. Prezident ushbu viloyatda «O‘zbekneftgaz» aksiyadorlik jamiyati bilan Rossiyaning «Lukoyl» kompaniyasi hamkorligida Qorako‘l tumanida barpo etilgan Qandim gazni qayta ishlash majmuasining ochilish marosimida ishtirok etadi. Davlat rahbari shuningdek, Navoiy viloyatiga tashrif buyurib, «Navoiyazot» aksiyadorlik jamiyati tomonidan jahon bozorida xaridorgir kimyo mahsulotlari ishlab chiqaradigan uchta zavod qurilishi bilan tanishishi kutilmoqda.